ਸੁਰਵੀਨ ਚਾਵਲਾ
ਸੁਰਵੀਨ ਚਾਵਲਾ (ਜਨਮ 1 ਅਗਸਤ 1984) ਇੱਕ ਭਾਰਤੀ ਫ਼ਿਲਮ ਅਦਾਕਾਰਾ ਹੈ। ਉਸਨੇ ਪੰਜਾਬੀ ਤੇ ਹਿੰਦੀ ਦੀਆਂ ਫ਼ਿਲਮਾਂ ਤੋਂ ਇਲਾਵਾ ਹਿੰਦੀ ਟੈਲੀਵਿਜ਼ਨ ਸੀਰੀਅਲਾਂ ਵਿੱਚ ਵੀ ਕੰਮ ਕੀਤਾ ਹੈ। ਉਸਨੇ ਕਹੀਂ ਤੋ ਹੋਗਾ ਟੀਵੀ ਸੀਰੀਅਲ ਤੋਂ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਕੀਤੀ। ਧਰਤੀ, ਸਾ਼ਡੀ ਲਵ ਸਟੋਰੀ, ਸਿੰਘ ਵਰਸਜ਼ ਕੌਰ ਉਸਦੀਆਂ ਚਰਚਿਤ ਪੰਜਾਬੀ ਮਕਬੂਲ ਪੰਜਾਬੀ ਫ਼ਿਲਮਾਂ ਹਨ। ਹੇਟ ਸਟੋਰੀ 2 (2014),ਅਗਲੀ (2013), ਪਾਰਚਡ (2015) ਅਤੇ 24 (2016) ਉਸਦੀਆਂ ਪ੍ਰਸਿੱਧ ਫ਼ਿਲਮਾਂ ਤੇ ਟੀਵੀ ਸ਼ੋਅ ਹਨ। ਆਖਰੀ ਵਾਰ ਉਹ ਹਿੰਦੀ ਵੈੱਬ ਸੀਰੀਜ਼ ਹੱਕ ਸੇ ਵਿੱਚ ਨਜ਼ਰ ਆਈ ਸੀ।